gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3348, del 09-10-1998 (1998/902319)

DECRET 167/1998, de 8 d'octubre, del Govern Valencià, pel qual es concedix la Distinció de la Generalitat Valenciana al Mèrit Cultural a l'Excel·lentíssim Senyor Santiago Grisolía García.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/10/08/167/dof/vci/html**

### Dades del document

Número de DOGV
:   3348

Data del DOGV
:   09-10-1998

Secció del DOGV
:   I. DISPOSICIONS GENERALS

Número del document
:   1998/902319


Data del document
:   08-10-1998

Organisme emissor


Tipus de document
:   Decret

Descriptors 

:   * política cultural
    * distinció honorífica

DECRET 167/1998, de 8 d'octubre, del Govern Valencià, pel qual es concedix la Distinció de la Generalitat Valenciana al Mèrit Cultural a l'Excel·lentíssim Senyor Santiago Grisolía García. [1998/8613]  
El Govern Valencià, pel Decret 35/1986, de 10 de març, modificat pel Decret 255/1997, de 8 d'octubre, va crear la Distinció de la Generalitat Valenciana al Mèrit Cultural per a distingir les persones que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
En atenció a la seua contribució a la cultura valenciana i al foment del consens, és procedent concedir la Distinció de la Generalitat Valenciana al Mèrit Cultural a l'Excel·lentíssim Senyor Santiago Grisolía García.  
Per això, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 8 d'octubre de 1998,  
DECRETE  
Article únic  
Concedir la Distinció de la Generalitat Valenciana al Mèrit Cultural a l'Excel·lentíssim Senyor Santiago Grisolía García.  
València, 8 d'octubre de 1998  
El president de la Generalitat Valenciana,  
EDUARDO ZAPLANA HERNANDEZ- SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI
Diari Oficial de la Generalitat Valenciana


Sumari del DOGV 3185, del 17-02-1998 (1998/746)

Notificació de diverses liquidacions en concepte de tarifes portuàries.
-----------------------------------------------------------------------

### Dades del document

Número de DOGV
:   3185

Data del DOGV
:   17-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/746


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de diverses liquidacions en concepte de tarifes portuàries. [1998/C746]
  
Atés que les persones que s'indiquen en l'annex són usuàries de serveis portuaris en els ports de competència de la Generalitat Valenciana i ja que no han sigut trobades en el domicili que van comunicar i que es desconeix l'actual domicili, per mitjà d'aquest anunci, i en compliment de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, els notifiquem les liquidacions en concepte de tarifes portuàries que els hem realitzat d'acord amb el que estableixen les ordres del conseller d'Obres Públiques, Urbanisme i Transports, de 26 d'abril de 1991 i de 9 de desembre de 1993, reguladores de les tarifes per serveis generals i específics, vigents als ports que depenen de la Generalitat Valenciana.
  
Els interessats d'aquestes liquidacions podran interposar-hi en contra un recurs de reposició davant del Servei de Gestió de Ports i Costes, de la Conselleria d'Obres Públiques, Urbanisme i Transports, situat a València, avinguda de Blasco Ibáñez, 50, codi postal 46158, dins del termini de 15 dies hàbils comptadors des de l'endemà de la publicació d'aquest edicte. La interposició de recursos no suspendrà el procediment administratiu, que continuarà els tràmits fins a la via executiva, tret del que estableix l'article 7 del Decret 34/1983, de 21 de març, del Consell de la Generalitat Valenciana.
Diari Oficial de la Generalitat Valenciana


Sumari del DOGV 3324, del 07-09-1998 (1998/7489)

CORRECCIÓ d'errades de l'Ordre del 27 d'abril de 1998, de la Conselleria de Cultura, Educació i Ciència, per la qual es convoca la Mostra de Teatre Jove 1998.
--------------------------------------------------------------------------------------------------------------------------------------------------------------

### Dades del document

Número de DOGV
:   3324

Data del DOGV
:   07-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7489


Data del document
:   03-09-1998

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

CORRECCIÓ d'errades de l'Ordre del 27 d'abril de 1998, de la Conselleria de Cultura, Educació i Ciència, per la qual es convoca la Mostra de Teatre Jove 1998. [1998/A7489]
  
A causa d'un canvi de domicili dels registres, en la base 3.2. de l'ordre esmentada, publicada en el Diari Oficial de la Generalitat Valenciana número 3.322 (de 03.09.98), en la pàgina 13.973, on diu:
  
"Les inscripcions, adreçades a l'Institut Valencià de la Joventut i emplenades segons el model que s'adjunta com a annex II d'aquesta ordre, es podran presentar al registre de l'Institut Valencià de la Joventut (c/ de l'Hospital, 11 i c/ Jeroni de Monsoriu, 19); als de les unitats territorials de l'Institut Valencià de la Joventut d'Alacant (av. Aguilera, 1) i de Castelló (c/ Orfebres Santalínea, 2); o per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú."
  
Ha de dir:
  
"Les inscripcions, adreçades a l'Institut Valencià de la Joventut i emplenades segons el model que s'adjunta com a annex II d'aquesta ordre, es podran presentar al registre de l'Institut Valencià de la Joventut de València (c/ de l'Hospital, 11); als de les unitats territorials de l'Institut Valencià de la Joventut d'Alacant (c/ de Churruca, 6, entresòl, dreta) i de Castelló (c/ Orfebres Santalínea, 2); o per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú."
Diari Oficial de la Generalitat Valenciana


Sumari del DOGV 3313, del 21-08-1998 (1998/6712)

Expedient número 42/98. Adjudicació del manteniment del sistema de nòmines de la Generalitat Valenciana.
--------------------------------------------------------------------------------------------------------

### Dades del document

Número de DOGV
:   3313

Data del DOGV
:   21-08-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/6712


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Expedient número 42/98. Adjudicació del manteniment del sistema de nòmines de la Generalitat Valenciana. [1998/X6712]
  
1. Entitat adjudicadora
  
a) Organisme: Conselleria d'Economia, Hisenda i Administració Pública
  
b) Dependència que tramita l'expedient: Secretaria General Administrativa
  
c) Número d'expedient: 42/98.
  
2. Objecte del contracte
  
a) Tipus de contracte: serveis.
  
b) Descripció de l'objecte: manteniment del sistema de nòmines de la Generalitat Valenciana.
  
c) Lot: --
  
d) Butlletí o diari oficial i data de publicació de l'anunci de licitació: DOGV del 8 de juny de 1998.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 7.800.000 pessetes.
  
5. Adjudicació
  
a) Data: 6 de juliol de 1998.
  
b) Contractista: Vicente Giner López.
  
c) Nacionalitat: espanyola.
  
d) Import d' adjudicació: 7.790.000 pessetes.
Diari Oficial de la Generalitat Valenciana


Sumari del DOGV 3257, del 04-06-1998 (1998/3866)

RESOLUCIÓ de 7 de maig de 1998, de la Direcció General d'Investigació, Desenvolupament Tecnològic i Sanitat Vegetal, per la qual es concedeix un canvi de titularitat de Productor de Plantes de Viver de Fruiters.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3866


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 de maig de 1998, de la Direcció General d'Investigació, Desenvolupament Tecnològic i Sanitat Vegetal, per la qual es concedeix un canvi de titularitat de Productor de Plantes de Viver de Fruiters. [1998/X3866]
  
De conformitat amb les atribucions derivades de l'article 34.4 de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, i segons el que es disposa sobre concessió d'autoritzacions als productors de material vegetal de reproducció en l'article 7 de la Llei 11/1971, de 30 de març, de Llavors i Plantes de Viver, i en el Reglament Tècnic de Control i Certificació de Plantes de Viver de Fruiters (Reial Decret 929/95, de 09.06.95), a sol·licitud del Sr. Miguel Domingo Castellano (Productor-Multiplicador de Plantes de Viver de Fruiters per mitjà de l'Ordre de 01.08.84, del MAPA, BOE de 05.10.84) i una vegada estudiada la documentació aportada per l'interessat i prenent en consideració el que es disposa en el Reglament Tècnic de Control, resolc:
  
Article 1
  
Concedir el canvi de titularitat de Productor-Multiplicador de Plantes de Viver de Fruiters de Viveros Miguel Domingo Castellano a Viveros Miquel, CB.
  
Article 2
  
La concessió a què fa referència l'article 1 obliga al compliment dels requisits que s'exigeixen per a l'obtenció del títol de Productor de Plantes de Viver en el Reglament General sobre Producció de Llavors i Plantes de Viver, aprovat mitjançant el Decret 3.767/1972, de 23 de desembre, i en el Reglament General Tècnic de Control i Certificació de Plantes de Viver de Fruiters, aprovat mitjançant el Reial Decret 929/95, de 9 de juny de 1995.
  
Així mateix, queda condicionada al compliment de la documentació que acompanya la sol·licitud presentada per a l'obtenció del títol de Productor-Multiplicador.
  
Article 3
  
Aquesta resolució no posa fi a la via administrativa i contra ella es pot interposar un recurs ordinari, en el termini d'un mes des de la notificació, davant la consellera d'Agricultura, Pesca i Alimentació.
  
Article 4
  
Aquesta resolució vigeix des de l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3292, del 23-07-1998 (1998/5672)

Expedient número 51/98. Adjudicació del subministrament de programari per a bases de dades d'INFOVILLE, conegut com PATROL.
---------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/5672


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Expedient número 51/98. Adjudicació del subministrament de programari per a bases de dades d'INFOVILLE, conegut com PATROL. [1998/X5672]
  
1. Entitat adjudicadora
  
a) Organisme: Conselleria d'Economia, Hisenda i Administració Pública
  
b) Dependència que tramita l'expedient: Secretaria General Administrativa
  
c) Número d'expedient: 51/98
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament programari per a bases de dades d'INFOVILLE, conegut com PATROL.
  
c) Lot:
  
d) Butlletí o diari oficial i data de publicació de l'anunci de licitació: DOGV del 28-04-98.
  
3. Tramitació, procediment i forma d'adjudicació
  
a) Tramitació: urgent
  
b) Procediment: obert.
  
c) Forma: concurs
  
4. Pressupost base de licitació
  
Import total: 9.500.000 PTA.
  
5. Adjudicació
  
a) Data: 03-06-98
  
b) Contractista: Olivetti España, SA.
  
c) Nacionalitat: espanyola.
  
d) Import d'adjudicació: 6.364.800 pessetes.
Diari Oficial de la Generalitat Valenciana


Sumari del DOGV 3374, del 17-11-1998 (1998/9111)

Expedient número 259/98. Adjudicació del Pla Bàsic de Muntatge del Centre de Salut de Foietes-Benidorm.
-------------------------------------------------------------------------------------------------------

### Dades del document

Número de DOGV
:   3374

Data del DOGV
:   17-11-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/9111


Organisme emissor
:   Conselleria de Sanitat

Tipus de document
:   Anunci

Expedient número 259/98. Adjudicació del Pla Bàsic de Muntatge del Centre de Salut de Foietes-Benidorm. [1998/M9111]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrees 15 i 16. Carrer de Tomás Ortuño, número 69, 4ª planta, 03937 Benidorm. Telèfon: 793 53 92 54; fax: 965 86 51 02.
  
c) Número d'expedient: 259/98
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: Pla Bàsic de Muntatge del Centre de Salut de Foietes-Benidorm.
  
c) Lot: 28.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.274 de 29 de juny de 1998, Boletín Oficial del Estado número 157 de 2 de juliol de 1998 i Diario Oficial de las Comunidades Europeas.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta milions nou-centes vuitanta-cinc mil vuit-centes noranta-sis pessetes (16.473.832 PTA).
  
5. Adjudicació
  
a) Data: 2 de setembre de 1998.
  
b) Contractista:
  
Agustín Pastor Gomis,SA 5.525.636 PTA
  
Antonio Matachana, SA 963.000 PTA
  
Central Médica Vela, SA 1.770.710 PTA
  
El Corte Inglés, SA 1.922.550 PTA
  
Electromedicarin, SA 2.477.334 PTA
  
Enraf Nonius Ibérica, SA 783.000 PTA
  
Galerías Sanitarias, SL 4.317.514 PTA
  
Hans E. Rüth, SA 841.320 PTA
  
Juframon, SL 5.827.600 PTA
  
Ofitec Oficinas, SL 4.637.920 PTA
  
Soroll Electronic, SA 2.163.033 PTA
  
Physio Control Netherland Service, BV 1.100.000 PTA
  
c) Nacionalitat: espanyola.
  
d) Import d'adjudicació: trenta-dos milions tres-centes vint-i-nou mil sis-centes dèsset pessetes (23.581.093 PTA).
Diari Oficial de la Generalitat Valenciana


Sumari del DOGV 3254, del 01-06-1998 (1998/4403)

Informació pública de la modificació puntual número 1/98 de les Normes Subsidiàries de Planejament.
---------------------------------------------------------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4403


Organisme emissor
:   Ajuntament d'Algueña

Tipus de document
:   Anunci

Informació pública de la modificació puntual número 1/98 de les Normes Subsidiàries de Planejament. [1998/M4403]
  
El Ple de l'Ajuntament, en sessió de 31 de març de 1998, en concordança amb l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, va acordar sotmetre a informació pública per termini d'un mes, l'expedient relatiu a la modificació puntual número 1/98 de les Normes Subsidiàries de Planejament, corresponent a l'alineació del carrer Projecte i de Sant Josep.
  
El dit expedient podrà ser consultat a partir del dia següent al de la seua publicació en el Diari Oficial de la Generalitat Valenciana, a les oficines municipals, i s'avisa que l'acord d'informació pública tindrà, així mateix, efecte suspensiu de llicències, de conformitat amb l'article 57.1 b) de l'esmentada Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3199, del 09-03-1998 (1998/1364)

Recurs contenciós administratiu número 02/0489/1997.
----------------------------------------------------

### Dades del document

Número de DOGV
:   3199

Data del DOGV
:   09-03-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/1364


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0489/1997. [1998/Q1364]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que la senyora Francisca Saur Montalt ha interposat un recurs contenciós administratiu, amb el número 02/0489/1997, contra la Resolució de 6 de setembre de 1996, del director general per a la Modernització de les Administracions Públiques, sobre la modificació de la classificació del lloc de treball.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3359, del 27-10-1998 (1998/8656)

Expedient número 85/98. Adjudicació del subministrament, instal·lació i posada en funcionament de 30 microordinadors estacionaris cabines Z-Station LX3, 30 targetes Xarxa Tmn-200 i CD-ROM intern, amb destinació a l'Aula d'Informàtica d'Infocentre i a ajuntaments valencians adscrits al Projecte ASIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/8656


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Expedient número 85/98. Adjudicació del subministrament, instal·lació i posada en funcionament de 30 microordinadors estacionaris cabines Z-Station LX3, 30 targetes Xarxa Tmn-200 i CD-ROM intern, amb destinació a l'Aula d'Informàtica d'Infocentre i a ajuntaments valencians adscrits al Projecte ASIA. [1998/X8656]
  
1. Entitat adjudicadora
  
a) Organisme: Conselleria d'Economia, Hisenda i Administració Pública
  
b) Dependència que tramita l'expedient: Secretaria General Administrativa
  
c) Número d'expedient: 85/98
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament, instal·lació i posada en funcionament de 30 microordinadors estacionaris cabines Z-Station LX3, 30 targetes Xarxa Tmn-200 i CD-ROM intern, per a l'Aula d'Informàtica d'Infocentre i per a ajuntaments valencians adscrits al Projecte ASIA.
  
c) Lot:
  
d) Butlletí o diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat
  
c) Forma: adquisició centralitzada
  
4. Pressupost base de licitació
  
Import total: 5.948.280 PTA.
  
5. Adjudicació
  
a) Data: 30 de setembre de 1998
  
b) Contractista: Bull España, SA
  
c) Nacionalitat: espanyola
  
d) Import d'adjudicació: 5.948.280 pessetes
Diari Oficial de la Generalitat Valenciana


Sumari del DOGV 3196, del 04-03-1998 (1998/1589)

Informació pública del Projecte de Modificació Puntual del Pla General d’Ordenació Urbana de València i Homologació del Sector PRR-1 Ademús.
--------------------------------------------------------------------------------------------------------------------------------------------

### Dades del document

Número de DOGV
:   3196

Data del DOGV
:   04-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1589


Organisme emissor
:   Ajuntament de València

Tipus de document
:   Anunci

Informació pública del Projecte de Modificació Puntual del Pla General d'Ordenació Urbana de València i Homologació del Sector PRR-1 Ademús. [1998/M1589]
  
El Ple de l'Ajuntament, en sessió del dia 30 de gener de 1998, va adoptar el següent acord:
  
Vist el Projecte de Modificació del Pla General d'Ordenació Urbana de València i Homologació del Sector PRR-1 Ademús, vistos els informes emesos per l'Oficina Tècnica de Planejament i el dictamen de la Comissió Informativa d'Urbanisme, s'acorda:
  
Primer
  
Sotmetre a informació pública per termini d'un mes, (amb l'efecte suspensiu de llicències de l'article 57 de la Llei 6/1994 Reguladora de l'Activitat Urbanística) el Projecte de Modificació del PGOU de València i Homologació del Sector PRR-1 Ademús, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.
  
Segon
  
Notificar el present acord a l'interessat i comunicar-lo al Ministeri d'Obres Públiques i Urbanisme de conformitat amb l'article 135 del Text Refós de la Llei del Sòl.
  
I de conformitat amb el que estableix l'article 38.a) de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, a comptar des del dia següent al de la publicació del present acord en els diaris corresponents, estant l'expedient a disposició del públic en les dependències del nou Ajuntament, avinguda d'Aragó, planta baixa, Oficina d'Informació, en hores d'oficina.